《鹊桥仙（寿葛宰）》
宋代·黄机

松梢擎雪，竹枝漙露，炯炯照人清韵。仙家谱系合长生，元不藉、清炉丹井。

凌云壮志，垂天健翮，九万扶摇路稳。发闻政最有公车，定飞下、日边音信。

作者简介：黄机，字几仲（一作几叔），号竹斋。南宋婺州东阳（今属浙江）人。曾仕州郡，尝仕州郡，游踪多在吴楚间。工词。与岳珂唱酬尤多。也是著名诗人。著有《竹斋诗余》、《霜天晓角·仪真江上夜泊》等。